उत्तर प्रदेश में 30000 से कम कोरोना केस, लखनऊ सहित नोएडा और गाजियाबाद में घटे मामले
उत्तर प्रदेश में आज कोरोना के मामलों में कुछ कमी देखने को मिली है। राज्य के स्वास्थ्य विभाग की तरफ से जारी किए गए आंकड़ों के अनुसार, पिछले 24 घंटों के दौरान उत्तर प्रदेश में कोरोना वायरस के 30000 से कम मामले देखने को को मिले हैं।
लखनऊ: उत्तर प्रदेश में आज कोरोना के मामलों में कुछ कमी देखने को मिली है। राज्य के स्वास्थ्य विभाग की तरफ से जारी किए गए आंकड़ों के अनुसार, पिछले 24 घंटों के दौरान उत्तर प्रदेश में कोरोना वायरस के 30000 से कम मामले देखने को को मिले हैं। राजधानी लखनऊ सहित उन सभी शहरों में कोरोना के मामलों में कुछ कमी आई है जहां पर संक्रमण बहुत तेजी से फैल रहा था। स्वास्थ्य विभाग के अनुसार, उत्तर प्रदेश में आज 29824 नए कोरोना मामले दर्ज किए गए हैं। हालांकि, राज्य में कोरोना से हो रही मौतें अभी भी चिंता का कारण बनी हुई हैं। स्वास्थ्य विभाग के अनुसार, उत्तर प्रदेश में पिछले 24 घंटों के दौरान कोरोना की वजह से 266 लोगों की जान चली गई है। प्रयागराज में सबसे अधिक 21 लोगों की जान गई है जबकि लखनऊ और कानपुर नगर में 13-13 लोगों की जान गई है, वाराणसी में 14 तथा गाजियाबाद और नोएडा में 12-12 लोगों की पिछले 24 घंटों के दौरान कोरोना की वजह से जान गई है। लखनऊ में 3759, नोएडा में 903 और गाजियाबाद में 559 नए केस मिले हैं।हालांकि, राहत देने वाली खबर है कि उत्तर प्रदेश में पिछले 24 घंटों के दौरान कोरोना से ठीक होने वाले लोग ज्यादा हैं और नए मामले कम। पिछले 24 घंटों के दौरान राज्य में 35903 लोग कोरोना से ठीक होकर अपने घर जा चुके हैं। अकेले लखनऊ में 6214 लोग ठीक हुए हैं, इसके अलावा प्रयागराज में 2257, कानपुर नगर में 2124, वाराणसी में 2223, मेरठ में 1271 और झांसी में 1262 लोग ठीक हुए हैं।